
Editura Institutului Biblic şi de Misiune Ortodoxă 


Sfinţii cuvioşi Rafael şi Partenie de la Agapia veche (21 iulie): 
https://www.academia.edu/43851736/Sfin % C5% A 3ii_cuvio% C5%9Fi Rafael 9% C5%9Fi 
Partenie _ de la Agapia veche Rom%C3% A2nia 21 _iulie 


https://archive.org/details/sf.-rafael-si-partenie/mode/2up 
https://www2.slideshare.net/steaemy 1/sf-rafael-si-partenie-249936959 
Cinstiţi încă din secolul al XVII-lea pentru viața îngerească pe care au dus-o, 


Sfinţii Rafail şi Partenie fac parte dintre nevoitorii Mănăstirii Agapia, fiind făcători 
de minuni. 





ie e se 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 





Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut, 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 
Cuvioşilor lui Hristos, care în munţii Agapiei s-au nevoit şi sfeșnice prea lumi- 
noase călugărilor au strălucit, cununi de laudă aducem în această zi de slăvită prăz- 





nuire, noi, care cu evlavie, îi cinstim zicând: Bucuraţi-vă, Sfinţilor cuvioşi Rafail 
şi Partenie! 


Icosul 1 

Dumnezeiască râvnă pentru viaţa monahicească purtând în suflet, din tinereţe jJu- 
gul cel bun al lui Hristos ai luat şi calea părinţilor celor de demult ai urmat, pentru 
aceasta îți aducem laudă, zicând: 

Bucură-te, tinereţe neîntinată; 

Bucură-te, ocrotit al Arhanghelului Rafail; 

Bucură-te, că îngerescul chip ai îmbrăcat; 

Bucură-te, că de cele pământeşti te-ai lepădat; 

Bucură-te, că pe poarta cea strâmtă în Împărăţie ai intrat; 

Bucură-te, că pe cărarea cea dreaptă ai umblat; 

Bucură-te, că războiul cel nevăzut l-ai purtat, 

Bucură-te, că râvnă pentru cele sfinte ai avut; 

Bucură-te, că de începătorul răutăţii nu te-ai înfricoşat; 

Bucură-te, că lupta cea bună ai luptat; 

Bucură-te, cel ce cu armele Duhului Sfânt te-ai într-armat; 

Bucură-te, Sfinte cuvioase Rafail, povățuitor al călugărilor! 


Condacul al 2-lea 

Despre petrecerea îngerească a cuvioşilor din Mănăstirea Sfântului Arhanghel 
Mihail ai auzit şi toate cele deşarte ale lumii lepădând, ucenic starețului Eufrosin 
te-ai făcut. Cu postul, cu privegherea şi cu lacrimile, patimile trupului le-ai veştejit, 
cântând lui Dumnezeu: Aliluia! 


Icosul al 2-lea 

Ca un dumnezeiesc lucrător ţi-ai sădit în inimă sfaturile pustnicilor, mintea având- 
o pavăză împotriva patimilor pierzătoare, şi bărbăteşte luptându-te, în curăţie ai 
vieţuit şi cu toată fapta bună te-ai îmbogăţit, cuvioase Partenie. Pentru aceea, cin- 
stire îți aducem, zicând: 

Bucură-te, aspru nevoitor; 

Bucură-te, podoaba călugărilor; 

Bucură-te, lauda pustnicilor; 

Bucură-te, pildă celor iubitori de ascultare; 

Bucură-te, dascăl al înfrânării; 

Bucură-te, adânc de smerenie; 

Bucură-te, rugăciune într-aripată; 

Bucură-te, apostol al răbdării; 

Bucură-te, chip îmbunătățit; 





Bucură-te, întărirea postitorilor; 

Bucură-te, înger pământesc; 

Bucură-te, om ceresc; 

Bucură-te, Sfinte Partenie, lauda cuvioşilor! 


Condacul al 3-lea 

Mult te-ai minunat, cuvioase Rafail, de sfintele osteneli ale părinților. Că trupuri 
purtând, prin mari nevoinţe, celor fără de trupuri s-au asemănat. lar tu cu osârdie, 
pilda vieţuirii lor urmând, lauzi pe Hristos, împreună cu ei cântând: Aliluia! 


Icosul al 3-lea 

Următor bătrânilor cuvioşi ai fost, căci de la rânduiala strămoşească nu te-ai de- 
părtat şi, prin asprimea vieții sihăstreşti, cămară împodobită a lui Hristos te-ai 
arătat. Aceasta dorind şi noi, cu evlavie te lăudăm zicând: 

Bucură-te, următor al părinților pustiei,; 

Bucură-te, că dragoste curată ai dobândit; 

Bucură-te, că nevoinţa ai învăţat; 

Bucură-te, dor de neîncetată rugăciune; 

Bucură-te, cel ce ţi-ai potolit setea din izvorul dreptei credințe; 

Bucură-te, cel ce cu înfrânarea te-ai într-armat; 

Bucură-te, cel ce dascălilor pustiei ai urmat; 

Bucură-te, ucenic desăvârşit şi duhovnic iscusit; 

Bucură-te, cel ce cu bunătatea te-ai împodobit; 

Bucură-te, împlinitorule al pravilei călugărești; 

Bucură-te, chip al sfinţeniei; 

Bucură-te, Sfinte cuvioase Rafail, povățuitor al călugărilor! 


Condacul al 4-lea 

Sfinte cuvioase Partenie, ai vieţuit pe pământ în vremuri de cumplită încercare 
pentru ţară, când de frica hoardelor păgâne, creştinii din cetăți şi sate la sihaștrii 
din munţi aflau scăpare. Acelora, cu dragoste şi milostivire te-ai făcut alinare, iar 
lui Dumnezeu împreună cu ei ai cântat: Aliluia! 


Icosul al 4-lea 

În adâncul codrilor, pentru iubirea de Dumnezeu, te-ai sălăşluit și împreună cu 
sihaştrii ai petrecut, dorul de rugăciune în linişte pururi, în suflet purtând, pentru 
aceea noi, cei care suntem în vâltoarea ispitelor, cu evlavie îți cântăm: 

Bucură-te, că de lume te-ai îndepărtat; 

Bucură-te, că pentru Domnul te-ai însingurat; 

Bucură-te, luminător minţilor întunecate; 





Bucură-te, risipitor al gândurilor necurate; 

Bucură-te, că pe toţi oamenii I-ai iubit; 

Bucură-te, liman al celor prigoniți; 

Bucură-te, mângâietor al celor întristați; 

Bucură-te, grabnic ajutător; 

Bucură-te, fierbinte rugător; 

Bucură-te, blând povăţuitor; 

Bucură-te, întărirea celor suferinzi; 

Bucură-te, că tuturor te-ai arătat milostiv; 

Bucură-te, Sfinte cuvioase Partenie, lauda cuvioşilor! 


Condacul al 5-lea 

Mlădiţă aleasă a neamului tău cel iubitor de liniște, ai râvnit viața cea fericită a 
pustnicilor care într-aripaţi cu dumnezeiescul dor, prin rugăciune, milostivirea lui 
Dumnezeu din ceruri au pogorât pe pământ. Cu binecuvântarea părinţilor, din mă- 
năstire în tainiţele codrilor te-ai îndepărtat, împreună cu ei cântând: Aliluia! 


Icosul al 5-lea 

Având dreptar rânduielile de odinioară, te-ai nevoit în privegheri neîncetate şi ai 
biruit desăvârşit patimile, căci trupul ai supus gândului nepătimaş, urcând treptele 
lăuntricului Tabor, pentru care cântăm: 

Bucură-te, sfânt pământean; 

Bucură-te, locuitor al sihăstriei; 

Bucură-te, rod minunat al pustiei; 

Bucură-te, ostenitor neobosit; 

Bucură-te, rugător desăvârșit, 

Bucură-te, curăţie întrupată; 

Bucură-te, cugetare luminată; 

Bucură-te, fire înnoită; 

Bucură-te, vistierie de har; 

Bucură-te, purtător al luminii lui Hristos; 

Bucură-te, făclie de lumină nestinsă; 

Bucură-te, pregustarea slavei ce va să vină; 

Bucură-te, Sfinte cuvioase Rafail, povăţuitor al călugărilor! 


Condacul al 6-lea 

Povăţuitor blând şi înţelept obştii te-ai arătat, cuvioase Partenie, când egumen ai 
fost pus, dar nu ai aflat odihnă, dorind neîncetat să fii doar cu Hristos. Pentru acea- 
sta în sihăstriile Muntelui Scaunele, în linişte, în rugăciune şi în mari nevoințe ai 





petrecut, iar acum nu ne uita în rugăciunile tale pe noi cei ce cântăm lui Dumne- 
zeu: Aliluia! 


Icosul al 6-lea 

Cu totul te-ai desprins de cele pământeşti, cugetând la cele veşnice, la Împărăţia ce 
va să vie, în care vor intra cei curaţi cu inima. Pentru aceea te lăudăm zicând: 
Bucură-te, crin al pustiei; 

Bucură-te, pom cu bună roadă; 

Bucură-te, dor de veșnicie; 

Bucură-te, cugetător la moarte; 

Bucură-te, locuitor al patriei cerești; 

Bucură-te, jertfă curată adusă Tatălui Ceresc; 

Bucură-te, că întru tine s-a odihnit Hristos; 

Bucură-te, vas ales al Duhului Sfânt; 

Bucură-te, rug aprins în rugăciune; 

Bucură-te, cel ce ai strălucit în lumina harului; 

Bucură-te, părtaş al slavei dumnezeieşti; 

Bucură-te, lumină din Izvorul Luminii; 

Bucură-te, Sfinte Partenie, lauda cuvioşilor! 


Condacul al 7-lea 

Precum oarecând în Colose, la rugăciunea cuviosului Arhip, Sfântul Arhanghel 
Mihail a izbăvit biserica de la pieire, astfel şi prin rugile voastre către marele Arhi- 
strateg, lavra lui Agapie, cea mult încercată, nu s-a risipit. Pentru aceasta, împreună 
cu cetele cuvioşilor, Îl slăvim pe Dumnezeu, cântând: Aliluia! 


Icosul al 7-lea 

“Fericit stareț” ai fost numit, căci sihașştrilor şi călugărilor făclie luminoasă te-ai 
arătat. Cu virtuţi alese fiind împodobit, mulțimi de peste Carpaţi şi din Moldova 
întreagă veneau, cerând cuvânt de folos şi ajutor de la Dumnezeu prin rugăciunile 
tale, pentru care te cinstim zicând: 

Bucură-te, păstor al turmei lui Hristos; 

Bucură-te, al Agapiei apărător; 

Bucură-te, rugător pentru neamul românesc; 

Bucură-te, purtător al Duhului Sfânt; 

Bucură-te, cunună a celor iubitori de nevoință; 

Bucură-te, cel ce ne întăreşti în credinţă; 

Bucură-te, alinare a celor îndurerați; 

Bucură-te, împăciuitor al celor învrăjbiţi; 

Bucură-te, al celor slabi întăritor; 





Bucură-te, scăpare a celor în nevoi; 

Bucură-te, sfătuitor al credincioșilor; 

Bucură-te, vieţuire minunată; 

Bucură-te, Sfinte cuvioase Rafail, povățuitor al călugărilor! 

Condacul al 8-lea 

Pururi în minte ai avut cuvântul Domnului: “Fiţi desăvârşiţi precum Tatăl vostru 
Cel ceresc desăvârşit este”. Mâinile la rugăciune ridicând, cu lacrimi curate Celui 
Prea Înalt ai cerut putere a împlini dumnezeiasca poruncă. Pentru aceea ne înveţi să 
cântăm lui Dumnezeu: Aliluia! 


Icosul al 8-lea 

Prin răbdare în ispite, dragoste statornică, nezdrobită nădejde şi credință tare, 
duhurile înşelăciunii le-ai surpat şi vas curat, sfințit lui Hristos fiind, te-ai învred- 
nicit să spui ca şi Pavel: “De acum nu mai trăiesc eu, ci Hristos trăieşte în mine”. 
Pentru aceasta, roagă-te lui Dumnezeu pentru noi ce-ţi cântăm: 

Bucură-te, iubitor al Scripturii; 

Bucură-te, cinstitor al dascălilor rugăciunii; 

Bucură-te, că pe Hristos ai dorit; 

Bucură-te, că în virtuţi te-ai împodobit; 

Bucură-te, că toată pofta ai călcat; 

Bucură-te, că grija lumească ai lepădat; 

Bucură-te, că în sfinţenie te-ai îmbrăcat; 

Bucură-te, că împărăţia lui Dumnezeu ai câştigat; 

Bucură-te, că în tine patimile le-ai răstignit; 

Bucură-te, că în tine Hristos a strălucit; 

Bucură-te, lumina razei Duhului Sfânt; 

Bucură-te, mireasmă de taină a pustiei; 

Bucură-te, Sfinte Partenie, lauda cuvioşilor! 


Condacul al 9-lea 

Dumnezeu cel minunat întru sfinţii Săi, stâlp de foc a arătat din cer deasupra mun- 
telui ce poartă în sânul său moaştele cuvioşilor. Pentru aceasta noi cei neputincioşi 
sufleteşte, cerem, cu lacrimi de umilință, sfinților nevoitori să ne fie mijlocitori 
către Domnul, căruia îi cântăm: Aliluia! 


Icosul al 9-lea 

Cine ar putea spune minunile şi ostenelile tale, cuvioase părinte Rafail, care, 
împreună cu Partenie cel minunat, ai întregit ceata cuvioşilor care s-au ostenit în 
muntele cel binecuvântat. Cu buze nevrednice, îndrăznim a te lăuda zicând: 
Bucură-te, ocrotitor al Mănăstirii Agapia; 





Bucură-te, tainic păzitor al mănăstirilor, satelor şi oraşelor; 
Bucură-te, slujitor al luminii; 

Bucură-te, că ai văzut slava Treimii; 

Bucură-te, purtător de Dumnezeu; 

Bucură-te, învăţător al iubirii; 

Bucură-te, dascăl al rugăciunii; 

Bucură-te, mijlocitor al tuturor; 

Bucură-te, străjer neadormit; 

Bucură-te, cunoscător al tainelor negrăite; 

Bucură-te, luminată cuvioşie; 

Bucură-te, Sfinte cuvioase Rafail, povățuitor al călugărilor! 


Condacul al 10-lea 

Sfinţilor, care încă din lumea aceasta, din dulceaţa Raiului ați gustat, calea vieţii 
pământești ne-o luminaţi nouă celor rătăciți în pustiul păcatului, spre a ne înălța în 
locaşurile cereşti. De aceea, rugaţi-vă pentru noi cei ce cântăm lui Dumnezeu: Ali- 
luia! 


Icosul al 10-lea 
Umbrit fund de dumnezeiasca înțelepciune, ai lăsat cele stricăcioase și Dumne- 


zeului celui veşnic ai slujit, dobândind pe cele nestricăcioase. Pentru aceasta acum 
stai aproape de tronul slavei veșnice. De aceea, nu ne uita nici pe noi cei ce te lău- 
dăm, zicând: 

Bucură-te, rob credincios care voia Tatălui ai împlinit; 

Bucură-te, că viaţa în evlavie ţi-ai săvârşit; 

Bucură-te, că în slava cerească acum locuiești; 

Bucură-te, că te desfătezi întru fericirea cea negrăită; 

Bucură-te, că împreună cu sfinţii în ceruri petreci; 

Bucură-te, că de frumuseţile Raiului te îndulceşti; 

Bucură-te, că îndrăznire la Dumnezeu ai dobândit; 

Bucură-te, povăţuitor spre patria cerească; 

Bucură-te, că în lumina cea neapusă străluceşti; 

Bucură-te, că ne luminezi cu înțelepciunea ta; 

Bucură-te, făclie mult luminoasă celor dintru întuneric; 

Bucură-te, că din viforul ispitelor ne izbăveşti; 

Bucură-te, Sfinte Partenie, lauda cuvioşilor! 


Condacul al 11-lea 
Negrăită mireasmă a sfintelor voastre nevoinţe arătată s-a făcut lumii. Voi, în 
sihăstrie sălăşluindu-vă, patimile trupului aţi topit și în lumina lină a sfintei slave 





ați intrat. Acesteia, învredniciţi-ne prin rugăciunile voastre, şi pe noi cei ce cântăm 
lui Dumnezeu: Aliluia! 


Icosul al 11-lea 

Treimea cea de o ființă şi nedespărțită pe sfinții Săi îi încununează cu slavă încă de 
pe pământ. Pentru aceea, şi nevoinţele tale sihăstrești au fost arătate Sfântului mi- 
tropolit Dosoftei, cel care, luminat de Duhul Sfânt, a sărutat sfintele tale moaşte. 
Învredniceşte-ne şi pe noi de această duhovnicească bucurie, cei care te lăudăm, 
zicând: 

Bucură-te, că, în liniştea inimii, pe Dumnezeu ai lăudat; 

Bucură-te, că Treimii Sfinte te-ai închinat; 

Bucură-te, că lui Dumnezeu Tatăl te-ai dăruit; 

Bucură-te, că pe Hristos L-ai slavoslovit; 

Bucură-te, că în lumina Sfântului Duh te-ai sălăşluit; 

Bucură-te, cel ce credinţa cu osteneli ai pecetluit-o; 

Bucură-te, că îngerilor te-ai asemănat; 

Bucură-te, că faptele tale bune le-ai tăinuit; 

Bucură-te, că virtuțile tale întru smerenie le-ai ascuns; 

Bucură-te, făclie ce luminezi noaptea necredinţei; 

Bucură-te, luminarea celor nepricepuţi; 


Bucură-te, că prin rugăciune îi ridici pe cei căzuţi; 
Bucură-te, Sfinte cuvioase Rafail, povățuitor al călugărilor! 


Condacul al 12-lea 

Nevrednici suntem de voi Sfinților, fericite Rafail şi prea minunate Partenie. De 
aceea, trupurile voastre pline de slavă dumnezeiască, nepreţuită comoară, odih- 
nesc în pământ tăinuite, dar, cu evlavie şi cu umilință, noi nu încetăm a vă aduce 
laudă de mulţumire, cântând lui Dumnezeu: Aliluia! 


Icosul al 12-lea 

Pomenirea ta cea strălucitoare ne veselește astăzi, că mare folositor și mijlocitor în 
nevoi te-au dobândit cetele călugărilor, preoților și credincioşilor, şi cinstit a1 fost 
de evlavioşii ierarhi, care şi sfintele tale moaște le-au sărutat. Învredniceşte-ne de 
aceasta şi pe noi care te lăudăm, zicând: 

Bucură-te, cel ce patimile ai biruit; 

Bucură-te, că lui Dumnezeu te-ai dăruit; 

Bucură-te, căci pentru Hristos multe încercări ai răbdat; 

Bucură-te, că îngereşte ai vieţuit; 

Bucură-te, împreună locuitor cu îngerii; 

Bucură-te, că Hristos cu slavă te-a încununat; 





Bucură-te, că prin ostenelile tale Dumnezeu S-a slăvit; 
Bucură-te, cel ce strălucești ca luminătorii pe cer; 

Bucură-te, lauda călugărilor; 

Bucură-te, făclie a sihaştrilor; 

Bucură-te, cel cinstit de mitropolitul Dosoftei; 

Bucură-te, ocrotitor al Agapiei şi al celorlalte mănăstiri moldave; 
Bucură-te, rugător pentru tot neamul românesc; 

Bucură-te, Sfinte Partenie, lauda cuvioşilor! 


Condacul al 13-lea (de trei ori) 

O, prea fericiţilor părinți Rafail şi Partenie, care în munţii Moldovei cu sfinte ne- 
voințe aţi strălucit şi cetei Sfinţilor români v-aţi adăugat, primiţi această smerită 
laudă de la noi nevrednicii, care vă chemăm în ajutor, rugându-vă ca prin mij- 
locirile voastre, să ne ocrotiți pe noi şi neamul nostru, întărindu-ne în credință și 
evlavie, ca prin pocăință să facem fapte vrednice de mântuire şi neîncetat să cân- 
tăm cu dragoste lui Dumnezeu: Aliluia! 


Apoi se zic iarăşi: 


Icosul 1 

Dumnezeiască râvnă pentru viața monahicească purtând în suflet, din tinereţe jugul 
cel bun al lui Hristos ai luat şi calea părinților celor de demult ai urmat, pentru 
aceasta îți aducem laudă, zicând: 

Bucură-te, tinerețe neîntinată; 

Bucură-te, ocrotit al Arhanghelului Rafail; 

Bucură-te, că îngerescul chip ai îmbrăcat; 

Bucură-te, că de cele pământeşti te-ai lepădat; 

Bucură-te, că pe poarta cea strâmtă în Împărăţie ai intrat; 

Bucură-te, că pe cărarea cea dreaptă ai umblat; 

Bucură-te, că războiul cel nevăzut l-ai purtat, 

Bucură-te, că râvnă pentru cele sfinte ai avut; 

Bucură-te, că de începătorul răutăţii nu te-ai înfricoşat; 

Bucură-te, că lupta cea bună ai luptat; 

Bucură-te, cel ce cu armele Duhului Sfânt te-ai întrămat; 

Bucură-te, Sfinte cuvioase Rafail, povățuitor al călugărilor! 


Condacul 1 
Cuvioşilor lui Hristos, care în munții Agapiei s-au nevoit şi sfeșnice prea lumi- 
noase călugărilor au strălucit, cununi de laudă aducem în această zi de slăvită 





prăznuire, noi, care cu evlavie, îi cinstim zicând: Bucuraţi-vă, Sfinţilor cuvioși 
Rafail și Partenie! 


Și apoi se face obişnuitul sfârşit. 

Se aie 2 
Născut în Bârlad, din părinți de neam bun, în secolul al XVI-lea, Sfântul Rafail a 
fost atras de iubirea de Dumnezeu pe care o aveau nevoitorii din Mănăstirea 
Agapia și a luat hotărârea de a păşi pe calea monahală. 


Insingurându-se în inima muntelui, sfântul a petrecut în liniște şi rugăciune neîn- 
cetată, ajungând să fie povăţuitor al obștii. 


Făcător de minuni, Sfântul Rafail a trecut la cele veşnice, iar trupul i-a fost apoi 
dezgropat, fund găsit în bună mireasmă şi slavă. Așezat spre închinare, a fost 
sărutat inclusiv de Sfântul ierarh Dosoftei, mitropolit al Moldovei. 


Ucenic al Stareţului Eufrosin, Sfântul Partenie s-a nevoit în muntele Scaunele, ziua 
recitând din Psaltire și lucrând la coșuri, iar noaptea rostind rugăciunea inimii. 
Aţipea doar puţin, când obosea, şi mânca doar seara câteva legume fierte cu pâine. 


Numit în rândul egumenilor Agapiei, Sfântul Partenie avea grijă ca ucenicii săi să 
nu fie lipsiţi de scrierile Sfinţilor Părinţi, având darul tămăduirii şi al izgonirii 
duhurilor rele și îndrăzneală în rugăciunea către Dumnezeu. 


După moarte, fiindu-i găsit trupul nestricat şi făcător de minuni, a fost pus spre în- 
chinare. 

lisus Hristos în slavă (naos) 


Sf, Cuvioase Olimpiada Sf, Mucenite Varvara 


și Epraxia (naos) și Agafia (naos) 





Sf. Mucenic Teodor Tiron SF, Mucenic Eustațiu Plocid 





Dumnezeu Tatăl odihnindu-se după Creaţie 
(pridvor) 


Doi ingeri susținând crucea 

